gewigsverlieskompetisie – toortsie.com
Januarie 20, 2022 Januarie 20, 2022 ~ Toortsie	~ 4 Kommentaar
Rita Oatway is 'n skilder wat sowaar 'n skildery aangebied het as prys vir die Banting/Keto Gewigsverlieskompetisie wat loop vanaf 1 Februarie tot 30 April 2022.
Ek is bly om te kan sê dat daar al heelwat inskrywings ingekom het en dat die mense vuur en vlam is om te begin. Ek glo dat die ondersteunende groep deelnemers vir mekaar goed sal wees en dat almal verryk sal word.
Op 14 Februarie 2012 (ja, 'n dekade gelede) is ek die eerste keer aan kuns voorgestel . My heerlike kunsreis het daardie warm dag afgeskop.
Met meer entoesiasme as vaardigheid het ek nie alleen my passie gevind nie, maar dit daagliks begin uitleef.
Ek kan as 'n 'late bloomer ' beskou word, want ek was al 55.
Vandag is ek 'n senior burger (hoe waardig klink dit nou skielik) met die opgewondenheid van 'n kind. Elke dag is dit ek by die esel. Of by my werkstafel waar ek aan my journaalboeke werk. Saans skets ek, want 'n skilder moet skets, glo ek.
Die wenner van 'n skildery van Rita Oatway mag kies uit hierdie twee, of, as jy nie hiervan hou nie en jy kan na haar toe gaan, selfs 'n ander een. Maar verkieslik een van hierdie:
Blomme collage en akriel op canvas. 60cm (h) x 42 (b).
Weskushuisie. Olie op canvas . 46cm (h) x 41cm (b)
Is dit nie ongelooflik mooi nie? As jy nog van Rita Oatway se pragtige skilderye wil loer, kontak haar gerus by 079 497 6931
En wyn! Wie hou nie van 'n glasie wyn nie? Die goeie nuus is dat Rooiberg Kelders daar in die Robertson area vir een van die deelnemers 'n wynboksie gaan skenk. Is dit nie tog te lekker nie? Loer gerus op hulle webblad watter lieflike wyne hulle alles het.
Baie dankie vir hierdie twee borge! Ons ander? Kom ons ondersteun hulle!
Vir meer inligting rakende die kompetisie en die inskrywingsvorm, kliek op die gemerkte woorde.
Januarie 13, 2022 Januarie 13, 2022 ~ Toortsie	~ 14 Kommentaar
Soos nou alreeds bekend gestel, is daar 'n gewigsverlieskompetisie geskoei op die Keto/Banting leefstyl vanaf 1 Februarie tot 30 April 2022 en vir die persoon wat die grootste persentasie gewig verloor, heerlike pryse te wen. Dit, behalwe natuurlik die nuwe gesonde liggaam en goeie leefstyl wat jy aangeleer het.
Een van die wonderlike pryse is 'n naweek vir 'n gesin van 4 in Struisbaai! Wat 'n lekker prys! Die persoon wat dit wen, het kanstot 30 April 2023 om die prys op te eis en moet dit self reël met Anna-Marie Groenewald. Die prys sluit slegs die verblyf in en moet self op eie koste daar kom. Geen etes is ingesluit nie. Indien daar ekstra persone saamkom, kan dit gereël word met Anna-Marie, teen 'n ekstra koste van R150 per persoon. Al hierdie eenhede is SELFORG-eenhede.
Let wel: Hierdie prys kan nie gedurende skoolvakansies en langnaweke geneem word nie.
Hier is die plekke waaruit die wenner kan kies:
Fagan se woonstel is 'n tweeslaapkamerwoonstel met 'n bietjie see-uitsig, slegs 500 meter van die see af!
Fagan se woonstel, Struisbaai
2. Annie's flat is 'n eenslaapkamerwoonstel met 'n lieflike tuin. Slegs 500 m van die swemstrand. Jy kan die see HOOR!
3. Erika, 'n huis met lieflike see-uitsig en 'n binne-braai. Ideaal vir 'n gesin en kan tot 10 mense huisves.
Erica – selfsorghuis, Struisbaai
4. Rus 'n Bietjie is 'n ou vissermanshuisie in Agulhas. Lieflike see-uistig. Die eienaar beskryf dit as volg: 'The charm of an old fisherman's cottage remained,(eg painted cement floors, door frames from old fishing boats and a bathroom with a difference), so that Rus 'n Bietjie gives you a real sea experience.The house is very rustic with a few cracks here and there, but for most people, this just adds to the charm.'
Rus 'n bietjie, Agulhas
Wat 'n heerlike keuse! Wat 'n heerlike prys! Dis beslis die moeite werd om in te skryf vir die kompetisie, selfs al is dit ál rede!
En sou jy nie inskryf vir die kompetisie nie, maar steeds verblyf in Agulhas of Struisbaai soek, skakel gerus vir Anna-Marie. Haar telefoonnommer en die tariewe is by elkeen van die skakels ingevoeg.
Agulhas is by die heel suidste punt van Afrika, weet jy? Nader aan Antarktika sal jy nie kan kom terwyl jy op Afrikabodem is nie. En dis hier, by Agulhas waar die twee oseane mekaar ontmoet: Die Indiese en Atlantiese oseaan. En omdat hier twee seestrome, die een warm en die ander koud mekaar ontmoet, is die see nie so verskriklik koud nie.